CELEX: 62013CN0616
Language: lv
Date: 2013-11-27 00:00:00
Title: Lieta C-616/13 P: Apelācijas sūdzība, ko par Vispārējās tiesas (astotā palāta) 2013. gada 16. septembra spriedumu lietā T-495/07 PROAS /Komisija 2013. gada 27. novembrī iesniedza Productos Asfálticos ( PROAS ), S.A.

25.1.2014   
            
            
               LV
            
            
               Eiropas Savienības Oficiālais Vēstnesis
            
            
               C 24/15
            
         Apelācijas sūdzība, ko par Vispārējās tiesas (astotā palāta) 2013. gada 16. septembra spriedumu lietā T-495/07 PROAS/Komisija 2013. gada 27. novembrī iesniedza Productos Asfálticos (PROAS), S.A.
   
   (Lieta C-616/13 P)
   2014/C 24/27
   Tiesvedības valoda — spāņu
   
      Lietas dalībnieki
   
   
      Apelācijas sūdzības iesniedzēja: Productos Asfálticos (PROAS), S.A. (pārstāve — C. Fernández Vicién, advokāte)
   
      Otra lietas dalībniece: Eiropas Komisija
   
      Apelācijas sūdzības iesniedzējas prasījumi:
   
   
               —
            
            
               atzīt apelācijas sūdzību par pieņemamu un pamatotu;
            
         
               —
            
            
               atcelt Vispārējās tiesas 2013. gada 16. septembra spriedumu;
            
         
               —
            
            
               apmierināt pirmajā instancē celto prasību un atcelt Komisijas 2007. gada 3. oktobra Lēmumu lietā COMP/38.710 — Bitumens, Spānija, vai, pakārtoti, samazināt prasītājai piemērotā naudas soda apmēru;
            
         
               —
            
            
               pakārtoti, atdot lietu atpakaļ, lai Vispārējā tiesa to izskatītu no jauna;
            
         
               —
            
            
               jebkurā gadījumā piespriest Komisijai atlīdzināt visus gan šajā tiesvedībā, gan Vispārējā tiesā notikušās tiesvedības rezultātā radušos tiesāšanās izdevumus.
            
         
      Pamati un galvenie argumenti
   
   
               1)
            
            
               Vispārējā tiesa, atbilstoši neierobežotajai kompetencei veikt pārbaudi tiesā neizvērtēdama Productos Asfálticos, S.A. izvirzītos pamatus saistībā ar soda apmēra noteikšanu, esot pārkāpusi tiesību uz efektīvu tiesību aizsardzību tiesā principu. Šis pārkāpums esot izdarīts konkrēti šādi:
               
                           —
                        
                        
                           Vispārējai tiesai sagrozot pamatus, ko PROAS izvirzījusi Vispārējā tiesā celtajā prasībā atcelt tiesību aktu;
                        
                     
                           —
                        
                        
                           Vispārējai tiesai patstāvīgi neizvērtējot piemērotā soda samērīgumu un pamatojumu pārkāpuma seku kontekstā;
                        
                     
                           —
                        
                        
                           Vispārējai tiesai neizvērtējot, vai Komisija ir ievērojusi vienlīdzīgas attieksmes un tiesiskās noteiktības principus saistībā ar saviem precedentiem;
                        
                     
                           —
                        
                        
                           faktiski neizvērtējot PROAS dalības īpatsvaru pārkāpumā un kļūdaini atsakoties veikt lūgtos procesa organizatoriskos pasākumus;
                        
                     
         
               2)
            
            
               
                  
                     Vispārējā tiesa
                  , kļūdaini interpretēdama Pamatnostādnes naudas soda aprēķināšanai, piemērojot Regulas Nr. 17 (1) 15. panta 2. punktu, 
                     esot pārkāpusi tiesiskās noteiktības un vienlīdzīgas attieksmes principus, kā arī aizskārusi PROAS tiesības uz aizstāvību
                  , proti:
               
                           —
                        
                        
                           Vispārējā tiesa esot ļāvusi Komisijai neievērot pašas sagatavotās pamatnostādnes, ļaujot tai naudas soda noteikšanā neņemt vērā pārkāpuma maznozīmīgās sekas;
                        
                     
                           —
                        
                        
                           Vispārējā tiesa esot aizskārusi PROAS tiesības uz aizstāvību, neļaujot tai atspēkot iuris tantum prezumpciju, ka karteļiem vienmēr ir sekas;
                        
                     
         
               3)
            
            
               
                  
                     Vispārējā tiesa esot pārkāpusi labas pārvaldības un saprātīga termiņa ievērošanas principus.
                  
               
            
         
               4)
            
            
               
                  
                     Vispārējā tiesa esot pārkāpusi tiesāšanās izdevumu jautājumā piemērojamos principus.
                  
               
            
         
      (1)  Regula Nr. 17. Pirmā Regula par Līguma 85. un 86. panta īstenošanu (OV 1962, 13, 204. lpp.; Īpašais izdevums latviešu valodā, 8. nod., 1. sēj., 3. lpp.).